Menneskelig kvalitet
Yvonne Nordvik Sivertsen, som droppet russetiden for «TheVoice», fortsatte konkurransen. 
Hun fremførte låten «Howl» av Alex Vargas til stor begeistring fra mentor Espen Lind. 

– Espen er veldig, veldig stolt. 
Du har en kontakt med publikum, og det du gjør er ikke noe man kan lære seg. 
Det definerer en stor artist, sa Lind, som i forrige uke kom sammen med den tidligere «TheVoice»-deltakeren Lisa Tatjana Frimanslund til kjendisbryllup. 

Morten Ståle Nilsens dom: 

– Nordvik Sivertsen synger på en slik måte at man til tider sitter litt ytterst på stolen og håper at det skal gå bra. 
Det går bra, i alle fall i kveld, og poenget er at dette lille «usikkerhetsmomentet» gir fremføringen hennes varme. 
Hun er ikke bare en fiks ferdig, prefabrikert «sangstjerne» – hun utstråler en betagende, menneskelig kvalitet. 
Verden er full av folk som er dritflinke til å synge. 
Ikke alle kan få en til å bli engasjert i det som synges. 
Her klarte Nordvik Sivertsen nettopp det. 
